# name
Efecte de l'ús d'antibiòtics en la microbiota intestinal dels nadons

# metadata.dc.description[].value
Treballs Finals de Grau de Farmàcia, Facultat de Farmàcia i Ciències de l'Alimentació, Universitat de Barcelona, 2024. Tutor/a: Pere Picart

# metadata.dc.description.abstract[].value
Els nadons presenten una elevada susceptibilitat a les infeccions bacterianes a causa de la 
immaduresa del seu sistema immune, resultant en una elevada prescripció d'antibiòtics i 
posicionant-los com els medicaments més prescrits en pediatria.
La microbiota intestinal és un ecosistema que posseeix un paper rellevant en la fisiologia 
digestiva a causa de les relacions simbiòtiques que s’estableixen entre els 
microorganismes i l’ésser humà. La composició d’aquesta microbiota pot veure’s 
influenciada per factors ambientals i factors condicionants, entre els quals destaquen el 
naixement per cesària, la implementació de l'alimentació artificial (allunyada de la 
lactància materna) i l'administració d'antibiòtics. 
L’ús antibiòtic d’ampli espectre en etapes primerenques de vida pot afectar en gran 
proporció a la comunitat bacteriana intestinal del nadó, provocant diverses alteracions en 
el patró inicial d'establiment. S’observa una reducció en l’abundància de Bifidobacterium, 
Escherichia, Staphylococcus i Bacteroides, i un augment d’espècies com Klebsiella i 
Enterococcus. L'impacte més notable en relació amb la composició de la comunitat 
microbiana s’observa amb l'ús d'amoxicil·lina més cefotaxima, confirmant que no tots els 
règims d’antibiòtics posseeixen la mateixa toxicitat. 
Aquestes alteracions en la colonització microbiana poden afectar a la maduració immune,
provocant desregulacions a nivell metabòlic i immunològic. S’ha corroborat una relació 
entre l’ús d’antibiòtic en edats primerenques i malalties com l’asma, al·lèrgia i obesitat. 
No obstant això, no s’ha arribat a una conclusió clara respecte a la diabetis.

# metadata.dc.rights[].value
cc-by-nc-nd (c) Menéndez Rojo, Natalia, 2024

# metadata.dc.source[].value
Treballs Finals de Grau (TFG) - Farmàcia

# metadata.dc.title[].value
Efecte de l'ús d'antibiòtics en la microbiota intestinal dels nadons